Strovolos Municipality

Ανάμνηση Θανάτου του Ιησού, 24/3/24
2024-03-24 19:00 (Europe/Athens) | Δημοτικό Θέατρο Στροβόλου, Cyprus
Η Εκκλησία Μαρτύρων του Ιεχωβά Λευκωσίας διοργανώνει ομιλία με θέμα
«Ανάμνηση Θανάτου του Ιησού»
24 Μαρτίου 2024 │ώρα: 19:00│Δημοτικό Θέατρο Στροβόλου
Είσοδος Ελεύθερη

Συναυλία «Ουρανέ φίλε μακρινέ» στη μνήμη της Μαίρης Ιωάννου, 25/3/24
2024-03-25 19:30 | Δημοτικό Θέατρο Στροβόλου, Cyprus
«Ουρανέ, φίλε μακρινέ…»
Συναυλία αφιερωμένη στη μνήμη της Μαίρης Ιωάννου

Συναυλία με τίτλο «Ουρανέ, φίλε μακρινέ…» θα πραγματοποιηθεί, με τη στήριξη του Δήμου Στροβόλου, τη Δευτέρα, 25 Μαρτίου 2024, στις 7:30 μ.μ., στο Δημοτικό Θέατρο Στροβόλου. Η συναυλία τελεί υπό την αιγίδα της Έντιμης Υπουργού Παιδείας, Αθλητισμού και Νεολαίας, Δρος Αθηνάς Μιχαηλίδου και είναι αφιερωμένη στη μνήμη της Μαίρης Ιωάννου, η οποία για πενήντα και πλέον χρόνια αφιέρωσε τη ζωή της στη Μουσική και στη διδασκαλία του πιάνου. Μαθητές και μαθήτριές της διακρίνονται σήμερα στον μουσικό χώρο ως σολίστ, καθηγητές/καθηγήτριες Πανεπιστημίων, καθηγητές/καθηγήτριες Σχολείων Μέσης Γενικής Εκπαίδευσης και καθηγητές/καθηγήτριες Πιάνου.
Πρόκειται για μια πολυδιάστατη συναυλία κατά την οποία ενενήντα περίπου άτομα θα ενώσουν τις δυνάμεις τους επί σκηνής. Θα λάβουν μέρος ο διεθνούς ακτινοβολίας εξάρχων της Συμφωνικής Ορχήστρας Κύπρου, βιολινίστας Wolfgang Schroeder, ο ελλαδίτης διακεκριμένος τενόρος της Λυρικής Σκηνής Αθηνών Δημήτρης Σιγαλός, η καταξιωμένη κύπρια σοπράνο Αύρα Σιάτη, καθώς και η βραβευμένη – με το βραβείο Μαίρης Ιωάννου – σοπράνο Μαρία Θεοδώρου. Θα συμμετάσχουν, επίσης, η Χορωδία της ΠΑ.ΣΥ.Δ.Υ. υπό τη διεύθυνση της Μάρως Μήτσα, η Χορωδία του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών υπό τη διεύθυνση του καθηγητή Νικόλαου Μαλιάρα, καθώς και το Cyprus Percussion Ensemble υπό την καλλιτεχνική επιμέλεια του Μάριου Νικολάου. Στο πιάνο θα συνοδεύει ο Μάριος Ιωάννου.
Στο πρώτο μέρος της συναυλίας θα ακουστούν έργα ελαφράς κλασικής μουσικής και γνωστά ναπολιτάνικα τραγούδια, όπως τα O Sole Mio, Granada, La Paloma, Funiculi Funicula κ.ά. Το δεύτερο μέρος θα είναι ένα μουσικό αφιέρωμα στην Εθνική Επέτειο της 25ης Μαρτίου 1821 και στον Μάνο Χατζιδάκι με αφορμή τη συμπλήρωση 30 χρόνων από τον θάνατό του.
Η συναυλία πραγματοποιείται για δέκατη φορά έχοντας καθιερωθεί ως ένας αξιόλογος ετήσιος μουσικός θεσμός, τον οποίο αναμένει το μουσικόφιλο κοινό του τόπου.
Τα καθαρά έσοδα της συναυλίας θα διατεθούν για την προαγωγή της μουσικής παιδείας στον τόπο μας. Θα διατεθούν ως βραβεία, στη μνήμη της Μαίρης Ιωάννου, σε μαθητές/μαθήτριες Μουσικών Σχολείων που θα διακριθούν σε μουσικούς διαγωνισμούς εκτέλεσης και ερμηνείας, καθώς και σε τελειόφοιτους/τελειόφοιτες φοιτητές/φοιτήτριες Μουσικής, οι οποίοι/οποίες θα εξασφαλίσουν την υψηλότερη επίδοση στην εκτέλεση πιάνου ή τη φωνητική ερμηνεία κατά την τετραετή φοίτησή τους στα Ιδρύματα Τριτοβάθμιας Εκπαίδευσης της Κύπρου, που προσφέρουν τον Κλάδο των Μουσικών Σπουδών.
Τιμή Εισόδου: €15
Πληροφορίες, Εισιτήρια και Κράτηση Θέσεων: 99488432

Συναυλία «Κάτι καίγεται», 26/3/24
2024-03-26 20:30
Το Γυναικείο Κίνημα ΠΟΓΟ στα πλαίσια του
3ου Femme Fest Cyprus παρουσιάζει
τη συναυλία «Κάτι καίγεται»
με τη Νατάσσα Μποφίλιου
26 Μαρτίου 2024 │ώρα: 20:30│Δημοτικό Θέατρο Στροβόλου

Εισιτήρια πωλούνται από https://www.soldoutticketbox.com/event/natassa-bofiliou-live-mar-2024?lang=en

Παρουσίαση βιβλίου «Το τελευταίο χελιδόνι» της Κίκας Πουλχερίου, από τον Όμιλο Φίλων Δημ. Βιβλιοθήκης, 27/3/24
2024-03-27 19:30 | Δημοτικό Μέγαρο Στροβόλου

Συναυλία «Κάτι καίγεται», 27/3/24
2024-03-27 20:30 | Δημοτικό Θέατρο Στροβόλου, Cyprus
Το Γυναικείο Κίνημα ΠΟΓΟ στα πλαίσια του
3ου Femme Fest Cyprus παρουσιάζει
τη συναυλία «Κάτι καίγεται»
με τη Νατάσσα Μποφίλιου
27 Μαρτίου 2024 │ώρα: 20:30│Δημοτικό Θέατρο Στροβόλου

Εισιτήρια πωλούνται από https://www.soldoutticketbox.com/event/natassa-bofiliou-live-mar-2024?lang=en

Εγκαίνια Πάρκου «Γιώργος Ζένιος», παρά την οδό Διαγόρου στις 28/3/24, 17:00
2024-03-28 17:00

Παρουσίαση Ημερολογίου 2024 Συνδέσμου Μικρασιατών, 28/3/24
2024-03-28 19:00 | Δημοτικό Μέγαρο Στροβόλου

Talent Show, 29/3/24
2024-03-29 19:30 | Δημοτικό Θέατρο Στροβόλου, Cyprus
Το The Grammar School παρουσιάζει
την παράσταση «Talent Show»
29 Μαρτίου 2024 │ώρα: 19:30│Δημοτικό Θέατρο Στροβόλου

Εθνικό και Θρησκευτικό Μνημόσυνο για τις Εθνικές Επετείους 25ης Μαρτίου και 1ης Απριλίου, στον Ιερό Ναό της του Θεού Σοφίας, 31/3/24
2024-03-31 | Ιερός Ναός Της Του Θεού Σοφίας
Ο Δήμαρχος
και τα Μέλη του Δημοτικού Συμβουλίου Στροβόλου,
ο Πρόεδρος και τα Μέλη της Εκκλησιαστικής Επιτροπής
και οι Ιερείς του Ιερού Ναού της του Θεού Σοφίας
σας προσκαλούν

στο Εθνικό και Θρησκευτικό Μνημόσυνο
για τις Εθνικές Επετείους 25ης Μαρτίου και 1ης Απριλίου

την Κυριακή, 31 Μαρτίου 2024
στον Ιερό Ναό της του Θεού Σοφίας.

Τον Πανηγυρικό της Ημέρας θα εκφωνήσει
ο Υπουργός Εσωτερικών
κ. Κωνσταντίνος Ιωάννου

Παράσταση χορού «Wish», 31/3/24
2024-03-31 19:00 | Δημοτικό Θέατρο Στροβόλου, Cyprus
Η σχολή χορού Μ& Μ School of Ballet παρουσιάζει
την παράσταση χορού «Wish»
31 Μαρτίου 2024 │ώρα: 19:00│Δημοτικό Θέατρο Στροβόλου

Εισιτήρια πωλούνται από
https://www.ticketmaster.cy/showEventInformation.html?idEvent=5556

Παρουσίαση μυθιστορήματος «Σάπιες Ζωές» του Ανδρέα Ονουφρίου, από τον Όμιλο Φίλων Δημ. Βιβλιοθήκης, 4/4/24
2024-04-04 19:30 | Πολιτιστικό Κέντρο Στροβόλου

«Μαρτυρίες Μνημονεύουν» ένα Θεατρικό αφιέρωμα στα 50 χρόνια 1974-2024, 4/4/24 – Φεστιβάλ Θεάτρου Δ.Σ.
2024-04-04 20:30 | Δημοτικό Θέατρο Στροβόλου, Cyprus
ΜΑΡΤΥΡΙΕΣ ΜΝΗΜΟΝΕΥΟΥΝ
Ένα σκηνικό αφιέρωμα στα 50 Χρόνια 1974-2024
Ο Δήμος Στροβόλου στα πλαίσια του 8ου Φεστιβάλ Θεάτρου παρουσιάζει το σκηνικό αφιέρωμα «Μαρτυρίες Μνημονεύουν» είναι απότοκο έξι προσωπικών ιστοριών, βασισμένο κυρίως σε μαρτυρίες, αναφορές και καταγεγραμμένα γεγονότα από την περίοδο της τουρκικής εισβολής του 1974.
Από μνήμες Κυπρίων που έζησαν τις μέρες της εισβολής – πρόσωπα όπως η Ελένη Φωκά και η Χαρίτα Μάντολες, στρατιώτες, δάσκαλοι, άνθρωποι της Κύπρου που ξεριζώθηκαν – γεννήθηκαν έξι θεατρικές μαρτυρίες καθώς και έξι τραγούδια. Τα κείμενα και τους στίχους απέδωσε και έγραψε η Μαρία Χατζηαυξέντη, ενώ τη μουσική σύνθεση ο Ανδρέας Κατσιγιάννης.
Θα πραγματοποιηθούν δύο παραστάσεις στο Δημοτικό Θέατρο Στροβόλου. Οι ηθοποιοί Βαρνάβας Κυριαζής, Γιάννα Λευκάτη, Γιώργος Μουαΐμης, Έρικα Μπεγέτη Αννίτα Σαντοριναίου και Ιωάννα Σιαφκάλη θα εξιστορήσουν αυτές τις μαρτυρίες επί σκηνής, ενώ θα τραγουδούν o Ηρόδοτος Μιλτιάδους, η Μαρία Θεοδότου και η Άννα Γιαγκιώζη, με συνοδεία τριών μουσικών επί σκηνής, τους Αντώνη Πολυκάρπου, Κωνσταντίνο Μακαρίτη και Νικόλα Τρύφωνος. Οι βιντεοπροβολές και ο σχεδιασμός φωτισμού είναι του Νίκου Μυλωνά ενώ το σκηνικό αφιέρωμα σκηνοθετεί ο Ανδρέας Αραούζος.
Παραστάσεις:
Πέμπτη | 4 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/seatingPlan.html?idProduct=6763
Πληροφορίες: 77 777040

Ένα Φεστιβάλ Χαράς και Ευημερίας για μικρούς και μεγάλους, 6/4/24
2024-04-06 10:00 - 15:00 | Δημοτικό Μέγαρο Στροβόλου
To CARDET και το Ινστιτούτο Ανάπτυξης – Ν. Χαραλάμπους σε συνεργασία με τον Δήμο Στροβόλου και το Ανοικτό Σχολείο του Δήμου Στροβόλου, διοργανώνουν, το Σάββατο 6 Απριλίου, 10:00 – 15:00, το πρώτο “𝐇𝐀𝐏𝐏𝐈𝐍𝐄𝐒𝐒 𝐅𝐀𝐈𝐑” στην Κύπρο. Το Φεστιβάλ θα πραγματοποιηθεί στο προαύλιο του Δημοτικού Μεγάρου Στροβόλου και έχει ως στόχο να γιορτάσει και να αναδείξει τη σημασία της επένδυσης της ευτυχίας, της ευεξίας και της ευημερίας στην κοινωνία αλλά και στον καθένα μας ξεχωριστά.
Οι διοργανωτές του Φεστιβάλ έχουν ετοιμάσει ένα πλούσιο πρόγραμμα με δραστηριότητες και εργαστήρια που θα προσφέρουν μια ευχάριστη και συνάμα ενημερωτική εμπειρία σε μικρούς και μεγάλους. Την εκδήλωση υποστηρίζουν το Υπουργείο Παιδείας Αθλητισμού και Νεολαίας, το Παιδαγωγικό Ινστιτούτο Κύπρου, ο Οργανισμός Νεολαίας Κύπρου και ο Ερυθρός Σταυρός.
Με πλούσιο καλλιτεχνικό πρόγραμμα, διαδραστικά παιχνίδια, εργαστήρια χορού και τέχνης, σταθμούς ενημέρωσης αλλά και ένα αλλιώτικο κυνήγι θησαυρού, το Φεστιβάλ είναι μια ευκαιρία να εξερευνήσουμε μαζί τις αξίες του εθελοντισμού αλλά και τρόπους προώθησης της ευεξίας και ευτυχίας. Στο Happiness Fair θα πραγματοποιηθούν επίσης εργαστήρια και ενημερώσεις βασισμένα στη Θετική Ψυχολογία, προάγοντας τη ψυχική ευημερία, τη σωματική ευεξία και τις θετικές σχέσεις.
Το 1ο Happiness Fair έρχεται να συμπληρώσει και να ενισχύσει τις δράσεις των διοργανωτών για την ενίσχυση και προώθησης της ευτυχίας και ευημερίας στην κοινωνία. Στόχος των διοργανωτών είναι να καθιερωθεί ως ένας ετήσιος θεσμός, που θα υπογραμμίζει την αξία της θετικής ψυχολογίας και της προσωπικής ανάπτυξης, συνδράμοντας στην καλλιέργεια μιας πιο ευτυχισμένης και ενωμένης κοινότητας.
Σας περιμένουμε για να περάσουμε μαζί μια μέρα γεμάτη χαρά, καλοσύνη, θετική διάθεση και πολλά χαμόγελα. Είσοδος ελεύθερη με δωρεάν φαγητό και ποτό.

«Meatball» του Δημήτρη Φούτσια, σε σκηνοθεσία Μαρίνας Βρόντη, από την ΕΘΑΛ, 8/4/24 - Φεστιβάλ Θεάτρου Δ.Σ.
2024-04-08 20:30 | Δημοτικό Θέατρο Στροβόλου, Cyprus
Ο Δήμος Στροβόλου
στο 8ο Φεστιβάλ Θεάτρου
παρουσιάζει στις 8 Απριλίου 2024
τη ΘΕΑΤΡΙΚΗ ΠΑΡΑΣΤΑΣΗ
«Meatball»
του Δημήτρη Φούτσια
από την ΕΘΑΛ

Η υπόθεση:
Βρισκόμαστε σε μια κοινωνία «μετασημερινή», όπου τα ζώα έχουν ίσα δικαιώματα με τους ανθρώπους και η κατανάλωση κρέατος είναι απαγορευμένη διά νόμου. Ένα χαλαρό βράδυ Σαββάτου, δύο φιλικά ζευγάρια μαζεύονται στο σπίτι του ενός για δείπνο. Όλα κυλούν ομαλά και ευχάριστα μέχρι τη στιγμή που η διασκέδαση της παρέας σταματά, όταν αντικρίζουν στο πάτωμα ένα αυθάδικο και ελαφρώς δαγκωμένο κεφτεδάκι από κιμά!!!!!! Ναι!!! Από κιμά! Πανικός! Ανταλλάσσονται ματιές τρόμου! Μα γιατί; Οι ισορροπίες διαταράσσονται ξαφνικά. Ποιος είναι ο ένοχος; Ποιος πάει να τους παγιδεύσει; Ποιος άλλος μπήκε στο σπίτι κρυφά; Όχι εγώ, εσύ, όχι εσύ, αυτή! Επικρατεί πανικός. Αλληλοκατηγορούνται και φανερώνουν τα ανθρωποφάγα ένστικτά τους, έξαλλοι και καταϊδρωμένοι! Η απειλή της φυλάκισης κρέμεται σαν μία μάχαιρα επάνω απ’ το κεφάλι τους. Θα χάσουν τις δουλειές τους, το καλό τους όνομα, τη θέση τους στην πράσινη κοινωνία!
Εκείνη τη βραδιά, μέσα από την κατάσταση που επικρατεί, βγαίνουν μυστικά στη φόρα, καταπιεσμένα ένστικτα και ένοχες επιθυμίες, που κανένας δεν τόλμησε μέχρι τότε να ξεστομίσει.
Το έργο:
Τελικά πόσο βιγκανισμό αντέχει η ψυχή μας; Είναι άραγε το τόφου ένας ακόμη χρονικός σύνδεσμος ή ένα σκέτο χούι; Το πράσινο παραμένει το χρώμα της ελπίδας έτσι δεν είναι; Όμως εσύ πόσο χορτάρι αντέχεις την ημέρα; Και πόσο θ’ αντιστέκεσαι στο τυλιχτό σουβλάκι που σε φλερτάρει στην άκρη του δρόμου… Μα πώς μπορείς και τρως τον Μπαγκς Μπάνυ; Δεν κάνεις λίγη αυτοκριτική, λέω εγώ, για το λάιφστάιλ που πλασάρεις; Είναι ικανό ένα κεφτεδάκι να διαταράξει τις ισορροπίες ενός ζευγαριού, μιας παρέας και γενικότερα μιας ολόκληρης κοινωνίας; Μάλλον ναι!
Το «Meatball» (κεφτές ελληνιστί), είναι το πρώτο θεατρικό έργο του νεαρού συγγραφέα Δημήτρη Φούτσια, που βραβεύτηκε στο πλαίσιο του Εργαστηρίου Νέων Θεατρικών Συγγραφέων (Ε.Ν.ΘΕ.ΣΥ.) κατά την πρώτη παρουσίαση του στο “Ίδρυμα Μιχάλης Κακογιάννης” τον Ιούλιο του 2019.
Πρόκειται για μια πρωτότυπη, ευφυέστατη “vegan” κωμωδία καταστάσεων με γρήγορους ρυθμούς, πολύ γέλιο, ανατροπές και ένα σουρεαλιστικό φινάλε. Το “Meatball” κανίβαλίζει τη vegan εποχή που διανύουμε, μια εποχή πολιτικής ορθότητας και αποστείρωσης . Όπως κάθε τι που έρχεται στη μόδα, σατιρίζεται πολλές φορές για να το ξορκίσουμε. Αστυνόμευση και ακραίες συμπεριφορές σε μια δυστοπία όπου οι νόμοι για όσους ακόμα συνεχίζουν να τρώνε ζωικά παράγωγα είναι αδίστακτοι.
Μέσα από την κωμωδία, αποφεύγοντας τους διδακτισμούς, με ένα ευχάριστο και χιουμοριστικό τρόπο ο συγγραφέας θίγει επίκαιρα θέματα όπως την κλιματική αλλαγή, την οικολογία και την ανθρώπινη φύση.

Πρωταγωνιστούν:
Γρηγόρης Γεωργίου, Γιώργος Ευαγόρου, Δημήτρης Σπύρου, Πέννυ Φοινίρη, Μαρίλια Χαριδήμου.
Συντελεστές:
Σκηνοθεσία: Μαρίνα Βρόντη
Σκηνικά/Κοστούμια: Γιώργος Γιάννου
Μουσική σύνθεση/σχεδιασμός ηχητικού τοπίου: Δημήτρης Σπύρου
Κίνηση/ Χορογραφίες: Χλόη Μελίδου
Σχεδιασμός φωτισμών: Βασίλης Πετεινάρης
Βοηθός σκηνοθέτη: Γιάννα Γεωργιάδου
Φωτογραφίες: Δημήτρης Λούτσιος
Graphic Design: ARTemis Graphics & Visual Communication
Διάρκεια: 1 ώρα και 20 λεπτά
Κατάλληλο για άτομα άνω των 16 ετών

Πώληση Εισιτηρίων: ticketmaster cy
Γενική είσοδος: 5ευρώ
Δευτέρα 08/04/2024, Ώρα Παράστασης 20:30

Όλα τα έσοδα από την πώληση των εισιτηρίων θα δοθούν για την ενίσχυση του Παγκύπριου Αντιναρκωτικού Συνδέσμου. Αριθμός Άδειας Εράνου: ΝΠ 10/24
Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της.
(Προκράτηση εισιτηρίων στο τηλ. 22 010191 για τους κατόχους της κάρτας)

Μαρτυρίες Μνημονεύουν» ένα Θεατρικό αφιέρωμα στα 50 χρόνια 1974-2024, 9/4/24 – Φεστιβάλ Θεάτρου Δ.Σ.
2024-04-09 20:30 | Δημοτικό Θέατρο Στροβόλου, Cyprus
ΜΑΡΤΥΡΙΕΣ ΜΝΗΜΟΝΕΥΟΥΝ
Ένα σκηνικό αφιέρωμα στα 50 Χρόνια 1974-2024
Ο Δήμος Στροβόλου στα πλαίσια του 8ου Φεστιβάλ Θεάτρου παρουσιάζει το σκηνικό αφιέρωμα «Μαρτυρίες Μνημονεύουν» είναι απότοκο έξι προσωπικών ιστοριών, βασισμένο κυρίως σε μαρτυρίες, αναφορές και καταγεγραμμένα γεγονότα από την περίοδο της τουρκικής εισβολής του 1974.
Από μνήμες Κυπρίων που έζησαν τις μέρες της εισβολής – πρόσωπα όπως η Ελένη Φωκά και η Χαρίτα Μάντολες, στρατιώτες, δάσκαλοι, άνθρωποι της Κύπρου που ξεριζώθηκαν – γεννήθηκαν έξι θεατρικές μαρτυρίες καθώς και έξι τραγούδια. Τα κείμενα και τους στίχους απέδωσε και έγραψε η Μαρία Χατζηαυξέντη, ενώ τη μουσική σύνθεση ο Ανδρέας Κατσιγιάννης.
Θα πραγματοποιηθούν δύο παραστάσεις στο Δημοτικό Θέατρο Στροβόλου. Οι ηθοποιοί Βαρνάβας Κυριαζής, Γιάννα Λευκάτη, Γιώργος Μουαΐμης, Έρικα Μπεγέτη Αννίτα Σαντοριναίου και Ιωάννα Σιαφκάλη θα εξιστορήσουν αυτές τις μαρτυρίες επί σκηνής, ενώ θα τραγουδούν o Ηρόδοτος Μιλτιάδους, η Μαρία Θεοδότου και η Άννα Γιαγκιώζη, με συνοδεία τριών μουσικών επί σκηνής, τους Αντώνη Πολυκάρπου, Κωνσταντίνο Μακαρίτη και Νικόλα Τρύφωνος. Οι βιντεοπροβολές και ο σχεδιασμός φωτισμού είναι του Νίκου Μυλωνά ενώ το σκηνικό αφιέρωμα σκηνοθετεί ο Ανδρέας Αραούζος.
Παραστάσεις:
Τρίτη | 9 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/seatingPlan.html?idProduct=6764
Πληροφορίες: 77 777040

Εκδήλωση Προσφοράς Ετήσιου Βραβείου Πολιτιστικής – Αθλητικής – Κοινωνικής – Προσφοράς «Κυριάκος Πίσσης», 10/4/24
2024-04-10 19:00 | Ολυμπιακό Μέγαρο, Amfipolis 21, Nicosia, Strovolos, 2025, Κύπρος

15η Ετήσια Έκθεση Κάκτων και άλλων Παχυφύτων, 12/4/24, (10:00-19:00)
2024-04-12 10:00 - 19:00 | Σπηλιές Πάρκου Ακροπόλεως

Τελετή ονοματοδότησης του Δημοτικού Πάρκου Πεσόντων και Αγνοουμένων Κοινότητας Κλεπίνης Κερύνειας, 12/4/24, οδός Σποράδων, ενορία Αγίου Βασιλείου
2024-04-12 17:00 | Δημοτικού Πάρκου Πεσόντων και Αγνοουμένων Κοινότητας Κλεπίνης Κερύνειας
ΠΡΟΣΚΛΗΣΗ
Προσκαλείστε στην τελετή ονοματοδότησης
του Δημοτικού Πάρκου
Πεσόντων και Αγνοουμένων Κοινότητας Κλεπίνης Κερύνειας
που θα πραγματοποιηθεί
την Παρασκευή 12 Απριλίου 2024 και ώρα 17:00
(οδός Σποράδων, ενορία Αγίου Βασιλείου)
Τα εγκαίνια του Πάρκου θα τελέσει ο Δήμαρχος Στροβόλου
κ. Ανδρέας Β. Παπαχαραλάμπους.
ΛΧΙΑΣ Ανδρέας Λιβέρδος – Πεσών
ΕΠΧΙΑΣ Ιωάννης Κουππάνου – Αγνοούμενος
ΚΔ Νίκος Λούμπας – Αγνοούμενος
ΔΝΕΑΣ Αντρέας Λοϊζίδης – Αγνοούμενος
ΣΤΡΤΗΣ Σωτήρης Κούσπου – Αγνοούμενος

Παράσταση χορού «Η Παναγιά των Παρισίων», 14/4/2024
2024-04-14 18:00 | Δημοτικό Θέατρο Στροβόλου, Cyprus
Η Σχολή Χορού Dancing with Efi παρουσιάζει
την παράσταση «Η Παναγία των Παρισίων»
14 Απριλίου 2024 │ώρα: 18:00 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=5581

Ρεσιτάλ Πιάνου Μαρτίνου Τυρίμου, 15/4/2024
2024-04-15 20:30 | Δημοτικό Θέατρο Στροβόλου, Cyprus
Ρεσιτάλ Πιάνου με τον Μαρτίνο Τυρίμο
15 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.soldoutticketbox.com/event/piano-recital-with-martino-tirimo?lang=en

Ρεσιτάλ για Πιάνο με τον Μαρτίνο Τιρίμο, 15/4/24
2024-04-15 20:30 | Δημοτικό Θέατρο Στροβόλου, Cyprus
Ρεσιτάλ για Πιάνο με τον Μαρτίνο Τιρίμο
Αφιέρωμα στον Σοπέν
«Με το ρεσιτάλ-αφιέρωμά του στον Σοπέν, ο Μαρτίνος Τιρίμος απέδειξε ότι
είναι ένας από τους εξοχότερους πιανίστες της εποχής μας»
Chopin Society Ηνωμένου Βασιλείου, 2024

Έπειτα από τη μεγάλη επιτυχία του πρόσφατου αφιερώματός του στον Σοπέν στο Ηνωμένο Βασίλειο, ο Μαρτίνος Τιρίμος θα ερμηνεύσει ένα ακόμη συναρπαστικό ρεσιτάλ, με ορισμένα από τα σημαντικότερα έργα του συνθέτη. Η συναυλία, την οποία στηρίζει η Πρεσβεία της Πολωνίας στην Κύπρο, θα πραγματοποιηθεί τη Δευτέρα 15 Απριλίου 2024 στο Δημοτικό Θέατρο Στροβόλου, στις 20:30.
—————————————————————————————————————-
ΠΡΟΓΡΑΜΜΑ
Πολωνέζα σε Σολ ελάσσονα, Op. posth. (ηλικίας 7)
3 Μαζούρκες, Έργο 59
Σονάτα Αρ.3 σε Σι ελάσσονα, Έργο 58
Νυχτερινό σε Ντο δίεση ελάσσονα, Op. posth.
Πολωνέζα-Φαντασία σε Λα ύφεση, Έργο 61
Βαλς σε Ντο δίεση ελάσσονα, Έργο 64 Αρ.2
Βαλς σε Λα ύφεση, Έργο 42
—————————————————————————————————————-
ΣΥΝΑΥΛΙΑ
Δευτέρα, 15 Απριλιου 2024, 20:30
Δημοτικό Θέατρο Στροβόλου
—————————————————————————————————————-
ΕΙΣΟΔΟΣ €20 / €15 (Μειωμένο)
Ηλεκτρονική Αγορά Εισιτηρίων: https://tinyurl.com/martinotirimo
Αγορά Εισιτηρίων στο ταμείο του θεάτρου 1 ώρα πριν την έναρξη της παράστασης
Πληροφορίες: culturetonespromotions@gmail.com / 99 355358
—————————————————————————————————————-

Έκθεση φωτογραφίας «Βήματα στην Ελλάδα» της Αλεξάνδρας Φυλακτού, από τον Φωτογραφικό Όμιλο Δήμου Στροβόλου, 16/4/24
2024-04-16 19:30 | Πολιτιστικό Κέντρο Στροβόλου

Θεατρική παράσταση «Ο Επιθεωρητής έρχεται», 17/4/2024
2024-04-17 20:30 | Δημοτικό Θέατρο Στροβόλου, Cyprus
Ο Δήμος Στροβόλου στα πλαίσια του 8ου Φεστιβάλ Θεάτρου παρουσιάζει
τη θεατρική παράσταση «Ο Επιθεωρητής έρχεται»
από το θέατρο «ΔΙΟΝΥΣΟΣ»
17 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=5562

«Ο Επιθεωρητής έρχεται» του Τζων Πρίσλεϋ, σε σκηνοθεσία Χρήστου Γιάγκου, από το Θέατρο Διόνυσος, 17/4/24 - Φεστιβάλ Θεάτρου Δ.Σ.
2024-04-17 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«Ο επιθεωρητής έρχεται»

Το Θέατρο «ΔΙΟΝΥΣΟΣ», ανεβάζει στις 17 Απριλίου 2024, 20.30, στο Δημοτικό θέατρο Στροβόλου, στο πλαίσιο του 8ου Φεστιβάλ Θεάτρου του Δήμου Στροβόλου, το αστυνομικό δράμα «Ο επιθεωρητής έρχεται» του Τζων Πρίσλεϋ, σε σκηνοθεσία Χρήστου Γιάγκου.
Ο Τζων Πρίσλευ, στο σημαντικότερο ίσως έργο του, επιλέγει να μιλήσει για το θέμα της ατομικής ευθύνης, στήνοντας σε πρώτο επίπεδο ένα αστυνομικό δράμα που ο θεατής παρακολουθεί με κομμένη την ανάσα…
Μια Εύα Σμιθ έφυγε, αλλά υπάρχουν εκατομμύρια άλλες εκεί έξω, που ζουν μαζί μας, με τα όνειρά τους, τους φόβους τους, τις αγωνίες, αλλά και μια ελπίδα ευτυχίας, όλα συνδεδεμένα με τις δικές μας ζωές, με το τι λέμε και το τι κάνουμε. Δεν ζούμε μόνοι. Είμαστε μέλη ενός σώματος. Είμαστε υπεύθυνοι ο ένας για τον άλλον. Και θα σας πω, ότι αν ο άνθρωπος δε μάθει τώρα αυτό το μάθημα, σύντομα θα έρθει ο καιρός που θα το διδαχτεί μες τη φωτιά και το αίμα και την αγωνία…
Περίληψη:
Έτος 1912. Λίγο καιρό πριν από την έναρξη του Α΄ Παγκοσμίου Πολέμου. Στο μεγάλο σπίτι της οικογένειας Μπέρλινγκ, μιας πλούσιας βρεττανικής οικογένειας, στη βιομηχανική πόλη του Μπρούμλεϋ, ετοιμάζονται για μια εορταστική βραδιά. Η κόρη του Άρθουρ και της Σύμπιλ Μπέρλινγκ, η Σίλα, ετοιμάζεται να αρραβωνιαστεί τον Τζέραλντ Κροφτ, γόνο μιας επίσης εύρωστης οικογένειας, της υψηλής κοινωνίας της Βρεττανίας. Ο αρραβώνας, εκτός από τα παιδιά, θα ενώσει και τις δύο ισχυρές οικογένειες και θα μεγιστοποιήσει τα οικονομικά οφέλη. Ο πατέρας Άρθουρ Μπέρλινγκ, βρίσκει την ευκαιρία να επιχειρηματολογήσει υπέρ τη βεβαιότητάς του πως, κάθε άνθρωπος πρέπει να κοιτάζει τη δουλειά του και τον εαυτό του. Κι όλα φαίνονται να πηγαίνουν πολύ καλά μέχρι τη στιγμή που ένας μυστηριώδης αστυνομικός, ο οποίος συστήνεται ως ο αστυνομικός επιθεωρητής Γκουλ, κάνει την εμφάνισή του ανακοινώνοντας το θάνατο μιας πρώην εργάτριας σε ένα από τα εγοστάσια των Μπέρλινγκ. Πέρα από τις συνεχόμενες αποκαλύψεις και τις συνέπειες τους, οι ήρωες θα έρθουν αντιμέτωποι με τις ατομικές ευθύνες τους απέναντι στην κοινωνία, αλλά και την ίδια τους τη συνείδηση.
Συντελεστές:

Κείμενο: Τζων Πρίσλεϋ
Μετάφραση: Γρηγόρης Βαλτινός
Μουσική σύνθεση: Άντρια Μαρία Κουννά
Σκηνικά/Κοστούμια: Λάκης Γενεθλής
Σχεδιασμός Φωτισμών: Γιώργος Λάζογλου

Συμμετέχουν με σειρά εμφάνισης οι ηθοποιοί: Χρήστος Γιάγκου, Λουκία Πρωτοπαπά, Γιώργος Αναγιωτός, Αντρέας Κουτσόφτας, Όλγα Παραπραστανίτη, Θέμις Νικολάου, Κρίστοφερ Γκρέκο.
Διάρκεια παράστασης: 90 λεπτά
Εισιτήρια: €5

Εισητήρια: €5
Πώληση Εισιτηρίων: ticketmaster cy
Τετάρτη 17/4/2024, Ώρα Παράστασης 20:30

Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της
(Προκράτηση εισιτηρίων στο τηλ. 22 010191 για τους κατόχους της κάρτας)
Όλα τα έσοδα από την πώληση των εισιτηρίων
θα δοθούν για την ενίσχυση του Συνδέσμου
Στήριξης Ατόμων με Άνοια «Ιθάκη». Αριθμός Άδειας Εράνου: ΝΠ 10/24

Συναυλία «Οι ποιητές μας, τραγουδούν», με τον Μανώλη Μητσιά και την Καρυφυλλιά Καραμπέτη, 18/4/2024
2024-04-18 20:30 | Δημοτικό Θέατρο Στροβόλου, Cyprus
Η εταιρεία «Παπαδόπουλος και Σχοινής Παραγωγές» παρουσιάζει τη συναυλία «Οι ποιητές μας, τραγουδούν» με τον Μανώλη Μητσιά
και την Καρυφυλλικά Καραμπέτη
18 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από https://www.ticketmaster.cy/showEventInformation.html?idEvent=5569

Φιλανθρωπικό Πανηγύρι στο Πάρκο Ακρόπολης, 20 & 21/4/24, (10:00-19:00)
2024-04-20 10:00 - 19:00, 2024-04-21 10:00 - 19:00 | Πάρκο Ακροπόλεως

Μουσική παράσταση «Melange Musical», 20/4/24
2024-04-20 19:00 | Δημοτικό Θέατρο Στροβόλου, Cyprus
Το Sistema Cyprus παρουσιάζει τη μουσική παράσταση «Melange Musical
20 Απριλίου 2024 │ώρα: 19:00 │Δημοτικό Θέατρο Στροβόλου
Εισιτήρια πωλούνται από
https://www.soldoutticketbox.com/event/melange-musical-sistema?lang=en

Παρουσίαση ποιητικής συλλογής Άννας Λυμπούρα Παπαϊωάννου «Το πράσινο ψυγείο & άλλες εσωτερικές χώρου», Κύκλος Φιλαναγνωσίας Δήμου Στροβόλου, 21/4/24
2024-04-21 19:00 | Πολιτιστικό Κέντρο Στροβόλου

Μουσικοθεατρική παράσταση «Τιμοκύπρα», 21/4/2024
2024-04-21 19:30 | Δημοτικό Θέατρο Στροβόλου, Cyprus
Ο Πολιτιστικός Σύλλογος Ρωμιοσύνη παρουσιάζει
τη μουσικοθεατρική παράσταση «Τιμοκύπρα»
21 Απριλίου 2024 │ώρα: 19:30 │Δημοτικό Θέατρο Στροβόλου
Είσοδος ελεύθερη
